ddrg/super_eurlex huggingface dataset:
Asiakirja Tsekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisehdoista ja niiden sopimusten mukautuksista, joihin Euroopan unioni perustuu - Liite VI: Luettelo, jota tarkoitetaan liittymisasiakirjan 24 artiklassa: Viro - 5. Kalastus



Virallinen lehti nro L 236 , 23/09/2003 s. 0815 - 0815



5. KALASTUS 31992 R 3760: Neuvoston asetus (ETY) N:o 3760/92, annettu 20 päivänä joulukuuta 1992, yhteisön kalastus- ja vesiviljelyjärjestelmästä (EYVL L 389, 31.12.1992, s. 1), sellaisena kuin se on viimeksi muutettuna seuraavalla: - 31998 R 1181: neuvoston asetus (EY) N:o 1181/98, annettu 4.6.1998 (EYVL L 164, 9.6.1998, s. 1) Neuvoston asetusta (ETY) N:o 3760/92 sovelletaan Viroon, jollei seuraavista erityismääräyksistä muuta johdu: Virolle myönnettävä osuus yhteisön kalastusmahdollisuuksista pyyntirajoitusten alaisiin kalakantoihin vahvistetaan lajeittain ja kalastusalueittain seuraavasti: Lajit | ICES- tai IBSFC-alueet | Viron osuudet (%) | Silli/silakka | III b, c, d [3], paitsi IBSFC:n hoitoyksikkö 3 | 10,761 | Kilohaili | III b, c, d [3] | 11,455 | Lohi | III b, c, d [3], paitsi IBSFC:n osa-alue 32 | 2,106 | Lohi | IBSFC:n osa-alue 32 III d [3] | 10,254 | Turska | III b, c, d [3] | 1,874 | Näitä osuuksia käytetään kalastusmahdollisuuksien ensimmäisessä jakamisessa Virolle asetuksen (ETY) N:o 3760/92 8 artiklan 4 kohdassa säädetyn menettelyn mukaisesti. Lisäksi neuvosto määrittää Viron osuuden yhteisön kalastusmahdollisuuksista NAFO:n sääntelyalueella määräenemmistöllä komission ehdotuksesta välittömästi liittymispäivää edeltävänä kautena NAFO:ssa voimassa olevan tasapainon perusteella. [3] Yhteisön vedet --------------------------------------------------
Asiakirja Tsekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisehdoista ja niiden sopimusten mukautuksista, joihin Euroopan unioni perustuu - Ensimmäinen osa : Periaatteet - 9 artikla



Virallinen lehti nro L 236 , 23/09/2003 s. 0036 - 0036



9 artikla Tämän asiakirjan määräyksillä, joilla on muutoin kuin siirtymätoimenpiteenä tarkoitus kumota tai muuttaa toimielinten antamia säädöksiä tai joista seuraa, että nämä säädökset kumotaan tai muutetaan muutoin kuin siirtymätoimenpiteenä, on sama oikeudellinen luonne kuin näin kumotuilla tai muutetuilla määräyksillä, ja niitä koskevat samat säännöt kuin jälkimmäisiä määräyksiä. --------------------------------------------------
Asiakirja Tsekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisehdoista ja niiden sopimusten mukautuksista, joihin Euroopan unioni perustuu - Liite IX: Luettelo, jota tarkoitetaan liittymisasiakirjan 24 artiklassa: Liettua - 5. Maatalous - B. Eläinlääkintää ja kasvinsuojelua koskeva lainsäädäntö - II Kasvinsuojelua koskeva lainsäädäntö



Virallinen lehti nro L 236 , 23/09/2003 s. 0840 - 0840



II KASVINSUOJELUA KOSKEVA LAINSÄÄDÄNTÖ 1. 31993 L 0085: Neuvoston direktiivi 93/85/ETY, annettu 4 päivänä lokakuuta 1993, perunan vaalean rengasmädän torjunnasta (EYVL L 259, 18.10.1993, s. 1). Liettua saa lykätä direktiivin 93/85/ETY 7 artiklan 2 ja 4 kohdan soveltamista 1 päivään tammikuuta 2006 saakka. Liettuassa tuotettuja perunoita ei saa tuoda kyseisenä aikana muiden jäsenvaltioiden alueelle. 2. 31994 R 2100: Neuvoston asetus (EY) N:o 2100/94, annettu 27 päivänä heinäkuuta 1994, yhteisön kasvinjalostajanoikeuksista (EYVL L 227, 1.9.1994, s. 1), sellaisena kuin se on viimeksi muutettuna seuraavalla: - 31995 R 2506: neuvoston asetus (EY) N:o 2506/95, annettu 25.10.1995 (EYVL L 258, 28.10.1995, s. 3). Poiketen siitä, mitä asetuksen (EY) N:o 2100/94 14 artiklan 3 kohdan neljännessä luetelmakohdassa säädetään, velvollisuutta maksaa yhteisön kasvinjalostajanoikeuden omistajalle kohtuullinen palkkio ei sovelleta ennen 31 päivää joulukuuta 2010 sellaisiin Liettuan viljelijöihin, jotka jatkavat vakiintuneen lajikkeen käyttämistä 14 artiklan 1 kohdassa säädetyn luvan mukaisesti, jos he ovat jo ennen liittymispäivää käyttäneet kyseistä lajiketta 14 artiklan 1 kohdassa kuvattuihin tarkoituksiin maksamatta palkkiota. --------------------------------------------------
Asiakirja Tsekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisehdoista ja niiden sopimusten mukautuksista, joihin Euroopan unioni perustuu - Päätösasiakirja - III Muut julistukset - K. Maltan tasavallan julistukset - 36. Maltan tasavallan julistus Gozon saaren alueesta



Virallinen lehti nro L 236 , 23/09/2003 s. 0982 - 0982



36. Maltan tasavallan julistus Gozon saaren alueesta Maltan hallitus, joka toteaa, että Gozon saaren alueella on taloudellisia ja sosiaalisia erityispiirteitä sekä haittoja, jotka aiheutuvat yhteisesti sen korostuneesta saarivaltioluonteesta, sen ympäristön herkkyydestä, sen pienestä väestömäärästä yhdistettynä korkeaan asukastiheyteen sekä sille luonteenomaisesta resurssien rajallisuudesta, toteaa, että Gozon saaren bruttokansantuote asukasta kohti on huomattavasti alhaisempi kuin Maltan kokonaisuudessaan, toteaa, että se toteuttaa Gozon saaren alueella erityisiä talous- ja sosiaalipolitiikkoja, joiden tavoitteena on lieventää niitä pysyviä rakenteellisia haittoja, joista Gozo kärsii, myöntää, että Maltan liityttyä Euroopan unioniin ja tuloksena Maltan tukikelpoisuutta rakennerahastojen tavoitteiden ja koheesiorahaston tuen osalta koskevasta sopimuksesta sekä sopimuksista, jotka koskevat saarten välisen matkustajaliikenteen vapauttamista alv:sta ja siirtymäkautta maataloustuotteiden saarten välisissä kuljetuksissa, Gozo hyötyy toimenpiteistä, jotka on suunnattu erityisesti sen rakenteellisiin haittoihin, sen lisäksi, että se osallistuu yleisempiin taloudellisesti ja sosiaalisesti edullisiin toimenpiteisiin, myöntää lisäksi, että Gozon saarelle myönnetyllä NUTS 3 -luokituksella ei ehkä sinänsä varmisteta, että Euroopan unionin ilmoittama sitoutuminen toimenpiteiden toteuttamiseen epäsuotuisten alueiden hyväksi pannaan täytäntöön, julistaa, että ennen kunkin sellaisen yhteisön talousarviokauden päättymistä, johon liittyy yhteisön aluepolitiikan uudelleenmäärittely, Malta pyytää komissiota raportoimaan neuvostolle Gozon taloudellisesta ja sosiaalisesta tilanteesta ja erityisesti sosiaalisen ja taloudellisen kehitystason eroista Gozon ja Maltan välillä. Komissiota pyydetään ehdottamaan asianmukaisia toimenpiteitä tarpeen mukaan joko yhteisön aluepolitiikan tai yhteisön muiden, asiaan liittyvien politiikkojen puitteissa, jotta varmistettaisiin Gozon ja Maltan välisten erojen jatkuva vähentäminen sekä Gozon sisämarkkinoihin yhdentymisen jatkaminen oikeudenmukaisin ehdoin. Erityisesti silloin, jos Malta ei kokonaisuudessaan enää olisi tukikelpoinen joidenkin aluepolitiikan toimenpiteiden osalta, raportissa arvioitaisiin, onko Gozon erityisen taloudellisen tilanteen johdosta perusteltua, että Gozo säilyy tukikelpoisena kyseisten toimenpiteiden osalta ja millä edellytyksillä viitekauden aikana. --------------------------------------------------
Asiakirja Tsekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisehdoista ja niiden sopimusten mukautuksista, joihin Euroopan unioni perustuu - Päätösasiakirja - III Muut julistukset - H. Viron tasavallan julistukset - 29. Viron tasavallan julistus Koillis-Atlantin kalastuskomissiosta (NEAFC)



Virallinen lehti nro L 236 , 23/09/2003 s. 0980 - 0980



29. Viron tasavallan julistus Koillis-Atlantin kalastuskomissiosta (NEAFC) Yhteisön yksinomaisen toimivallan periaatteen mukaisesti yhteisö edustaa Viron etuja NEAFC:ssä liittymispäivästä lähtien. Jos Viro ei ole NEAFC:n jäsen liittymispäivänä, Viro luottaa siihen, että yhteisö pyrkii sisällyttämään Viron käyttämän ja NEAFC:n tilastoiman "ei-sopimuspuolen yhteistyökiintiön" yhteisön osuuteen. --------------------------------------------------
Asiakirja Tsekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisehdoista ja niiden sopimusten mukautuksista, joihin Euroopan unioni perustuu - Päätösasiakirja - III Muut julistukset - F. Useampien uusien jäsenvaltioiden yhteiset julistukset - 22. Tsekin tasavallan, Viron tasavallan, Liettuan tasavallan, Puolan tasavallan, Slovenian tasavallan ja Slovakian tasavallan yhteinen julistus liittymisasiakirjan 38 artiklasta



Virallinen lehti nro L 236 , 23/09/2003 s. 0978 - 0979



22. Tšekin tasavallan, Viron tasavallan, Liettuan tasavallan, Puolan tasavallan, Slovenian tasavallan ja Slovakian tasavallan yhteinen julistus liittymisasiakirjan 38 artiklasta 1. Tšekin tasavallan, Viron tasavallan, Liettuan tasavallan, Puolan tasavallan, Slovenian tasavallan ja Slovakian tasavallan käsitys on, että ilmaus "ei ole onnistunut panemaan täytäntöön neuvottelujen yhteydessä antamiaan sitoumuksia" koskee ainoastaan Tšekin tasavallalle, Viron tasavallalle, Liettuan tasavallalle, Puolan tasavallalle, Slovenian tasavallalle ja Slovakian tasavallalle alkuperäisten perustamissopimusten mukaan liittymisasiakirjassa määritellyin edellytyksin kuuluvia velvoitteita sekä tässä asiakirjassa määriteltyjä velvoitteita. Näin ollen Tšekin tasavallan, Viron tasavallan, Liettuan tasavallan, Puolan tasavallan, Slovenian tasavallan ja Slovakian tasavallan käsitys on, että komissio harkitsee 38 artiklan soveltamista ainoastaan tapauksissa, joissa väitetään edellisessä kohdassa tarkoitettuja velvoitteita rikotun. 2. Tšekin tasavallan, Viron tasavallan, Liettuan tasavallan, Puolan tasavallan, Slovenian tasavallan ja Slovakian tasavallan käsitys on, että 38 artikla ei vaikuta EY:n perustamissopimuksen 230 artiklassa määriteltyyn yhteisön tuomioistuimen toimivaltaan, joka sillä on komission 38 artiklan nojalla toteuttamiin toimiin. 3. Tšekin tasavallan, Viron tasavallan, Liettuan tasavallan, Puolan tasavallan, Slovenian tasavallan ja Slovakian tasavallan käsitys on, että ennen kuin komissio päättää 38 artiklassa määrättyjen toimenpiteiden soveltamisesta Tšekin tasavallan, Viron tasavallan, Liettuan tasavallan, Puolan tasavallan, Slovenian tasavallan ja Slovakian tasavallan osalta, se antaa Tšekin tasavallalle, Viron tasavallalle, Liettuan tasavallalle, Puolan tasavallalle, Slovenian tasavallalle ja Slovakian tasavallalle tilaisuuden ilmaista näkemyksensä ja kantansa tämän päätösasiakirjan liitteenä olevan, yleisestä turvalausekkeesta, sisämarkkinoiden turvalausekkeesta ja oikeus- ja sisäasioiden alan turvalausekkeesta annetun Euroopan yhteisöjen komission julistuksen mukaisesti. --------------------------------------------------
Asiakirja Tsekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisehdoista ja niiden sopimusten mukautuksista, joihin Euroopan unioni perustuu - Päätösasiakirja - III Muut julistukset - G. Tsekin tasavallan julistukset - 26. Tsekin tasavallan julistus EU-sopimuksen 35 artiklasta



Virallinen lehti nro L 236 , 23/09/2003 s. 0980 - 0980



26. Tšekin tasavallan julistus EU-sopimuksen 35 artiklasta Tšekin tasavalta hyväksyy Euroopan unionista tehdyn sopimuksen 35 artiklan 2 kohdan ja 3 kohdan b alakohdan mukaisen Euroopan yhteisöjen tuomioistuimen toimivallan. Tšekin tasavalta varaa itsellään oikeuden säätää kansallisessa laissaan että milloin Euroopan unionista tehdyn sopimuksen 35 artiklan 1 kohdassa tarkoitetun säädöksen pätevyyttä tai tulkintaa koskeva kysymys tulee esille asiassa, jota käsitellään kansallisessa tuomioistuimessa, jonka päätöksiin ei kansallisen lainsäädännön mukaan saa hakea muutosta, kyseinen tuomioistuin on velvollinen saattamaan asian yhteisöjen tuomioistuimen käsiteltäväksi. --------------------------------------------------
Asiakirja Tsekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisehdoista ja niiden sopimusten mukautuksista, joihin Euroopan unioni perustuu - Ensimmäinen osa : Periaatteet - 5 artikla



Virallinen lehti nro L 236 , 23/09/2003 s. 0034 - 0034



5 artikla 1. Uudet jäsenvaltiot liittyvät tällä asiakirjalla neuvostossa kokoontuvien jäsenvaltioiden hallitusten edustajien tekemiin päätöksiin ja sopimuksiin. Ne sitoutuvat liittymispäivästä alkaen liittymään kaikkiin nykyisten jäsenvaltioiden muihin sopimuksiin, jotka koskevat unionin toimintaa tai liittyvät sen toimiin. 2. Uudet jäsenvaltiot sitoutuvat liittymään EY:n perustamissopimuksen 293 artiklassa tarkoitettuihin yleissopimuksiin ja niihin yleissopimuksiin, jotka liittyvät erottamattomasti EY:n perustamissopimuksen tavoitteiden toteuttamiseen, sekä niihin pöytäkirjoihin yhteisön tuomioistuimesta näiden yleissopimusten tulkitsijana, jotka nykyiset jäsenvaltiot ovat allekirjoittaneet, ja tätä varten ne sitoutuvat aloittamaan neuvottelut nykyisten jäsenvaltioiden kanssa tehdäkseen niihin tarpeelliset mukautukset. 3. Uudet jäsenvaltiot ovat samassa asemassa kuin nykyiset jäsenvaltiot Eurooppa-neuvoston tai neuvoston julistusten, päätöslauselmien ja muiden kannanottojen suhteen sekä jäsenvaltioiden yhteisellä sopimuksella hyväksymien, yhteisöä tai unionia koskevien julistusten, päätöslauselmien ja muiden kannanottojen suhteen; tästä seuraa, että ne noudattavat edellä mainituista julistuksista, päätöslauselmista tai muista kannanotoista johtuvia periaatteita ja suuntaviivoja ja toteuttavat niiden soveltamisen varmistamiseksi välttämättömät toimenpiteet. --------------------------------------------------
Asiakirja Tsekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisehdoista ja niiden sopimusten mukautuksista, joihin Euroopan unioni perustuu - Liite II: Luettelo, jota tarkoitetaan liittymisasiakirjan 20 artiklassa - 18. Yhteistyö oikeus- ja sisäasioissa - D. Sekalaista



Virallinen lehti nro L 236 , 23/09/2003 s. 0761 - 0761



D. SEKALAISTA 41994 D 0028: Toimeenpanevan komitean päätös, tehty 22 päivänä joulukuuta 1994, artiklan 75 mukaisesta todistuksesta, mikä oikeuttaa lääkärin määräämien huumaavien ja/tai psykotrooppisten aineiden mukana kuljettamiseen (SCH/Com-ex (94) 28 rev) (EYVL L 239, 22.9.2000, s. 463) Lisätään liitteeseen II Belgiaa ja Saksaa koskevien kohtien väliin seuraava: "TŠEKIN TASAVALTA: Ministry of Health of the Czech Republic Palackého náměstí 4 128 01 Praha 1 P. +420 2 2497 2457 F. +420 2 2491 5430" , ja Saksaa ja Kreikkaa koskevien kohtien väliin seuraava: "VIRO: Ministry of Social Affairs Gonsiori 29 15027 Tallinn P. +372 626 9 700 F. +372 699 2209" , ja Italiaa ja Luxemburgia koskevien kohtien väliin seuraava: "KYPROS: Ministry of Health Pharmaceutical Services Larnaka Avenue 7 1475 Nicosia P. +357 22 407107 F. +357 22 305 255 LATVIA: Ministry of Welfare Pharmacy Department Skolas str. 21 LV-1331 Riga P. +371 7021608 F. +371 7276445 LIETTUA: Ministry of Health of the Republic of Lithuania Vilniaus St. 33 LT-2001 Vilnius P. +370-2-661400 F. +370-2-661402" ja Luxemburgia ja Alankomaita koskevien kohtien väliin seuraava: "UNKARI: (Terveys-, sosiaali- ja perheasioiden ministeriö Farmaseuttisten tuotteiden ja lääkinnällisten laitteiden osasto Huumausaineosasto) Egészségügyi, Szociális és Családügyi Minisztérium Gyógyszerészeti és Orvostechnikai Főosztály Kábítószer Osztály Arany János utca 6-8 H-1051 Budapest P. +361 312 3216 F. +361 311 7255 Sähköposti fabian.ferenc@eum.hu MALTA: Taqsima għall-Kontroll ta' Sustanzi Narkotiċi Diviżjoni tas-Saħħa 15 Triq il-Merkanti Valletta Malta P. +356-21 25 55 42 F. +356-21 25 55 41" , ja Itävaltaa ja Portugalia koskevien kohtien väliin seuraava: "PUOLA: Główny Inspektor Farmaceutyczny ul. Długa 38/40 00-238 Warszawa P. +48 22 831 21 31 F. +48 22 831 02 44" ja Portugalia koskevan kohdan jälkeen seuraava: "SLOVENIA: Office for Drugs of the Republic of Slovenia Trubarjeva 3 1000 Ljubljana, P. +386 1 244 12 08 F. +386 1 244 12 72 SLOVAKIA: Ministerstvo zdravotníctva Slovenskej republiky (Slovakian tasavallan terveysministeriö) Sekcia zdravotnej starostlivosti (terveydenhuoltolinja) Odbor organizácie, riadenia a licencií (organisaatio-, hallinto- ja lupaosasto) Limbova 2 833 07 Bratislava P. +421 2 5937 3384 (yhteyshenkilö) +421 2 5937 3171 (sihteeristö) F. +421 2 5 479 2400" . --------------------------------------------------
Asiakirja Tsekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisehdoista ja niiden sopimusten mukautuksista, joihin Euroopan unioni perustuu - Pöytäkirja N:o 9 Slovakiassa sijaitsevan Bohunice VI -ydinvoimalaitoksen 1 ja 2 reaktorista



Virallinen lehti nro L 236 , 23/09/2003 s. 0954 - 0954



Pöytäkirja N:o 9 Slovakiassa sijaitsevan Bohunice v1 -ydinvoimalaitoksen 1 ja 2 reaktorista KORKEAT SOPIMUSPUOLET, jotka PANEVAT MERKILLE Slovakian sitoumuksen sulkea Bohunice V1 -ydinvoimalaitoksen reaktori 1 vuoteen 2006 ja reaktori 2 vuoteen 2008 mennessä ja ilmoittavat unionin haluavan jatkaa rahoitustukea Slovakialle käytöstä poistamista varten Phare-ohjelman puitteissa myönnetyn liittymistä valmistelevan tuen jatkeena vuoteen 2006 saakka, ja TOTEAVAT, että on tarpeen vahvistaa täytäntöönpanosäännökset yhteisön jatkettua tukea varten, OVAT SOPINEET SEURAAVAA: 1 artikla Slovakia sitoutuu sulkemaan Bohunice V1 -ydinvoimalaitoksen 1 reaktorin viimeistään 31 päivänä joulukuuta 2006 ja kyseisen laitoksen 2 reaktorin viimeistään 31 päivänä joulukuuta 2008 sekä poistamaan sen jälkeen kyseiset reaktorit käytöstä. 2 artikla 1. Yhteisö antaa vuosina 2004-2006 Slovakialle rahoitustukea käytöstä poistamista varten sekä Bohunice V1 -ydinvoimalaitoksen 1 ja 2 reaktorin sulkemisen ja käytöstä poistamisen seurauksien käsittelemiseksi (jäljempänä "tuki"). 2. Päätökset tuesta tehdään ja pannaan täytäntöön, myös Slovakian unioniin liittymisen jälkeen, taloudellisen tuen myöntämisestä tietyille Keski- ja Itä-Euroopan maille 18 päivänä joulukuuta 1989 annetussa neuvoston asetuksessa (ETY) N:o 3906/89 [1], sellaisena kuin se on viimeksi muutettuna asetuksella (EY) N:o 2500/2001 [2], vahvistettujen säännösten mukaisesti. 3. Tuen määrä vuosille 2004-2006 on 90 miljoonaa euroa maksusitoumusmäärärahoina, jotka myönnetään samansuuruisina vuosiosuuksina. 4. Tuki tai osia siitä voidaan antaa käyttöön yhteisön rahoitusosuutena Bohunicen käytöstäpoistoa varten perustettuun kansainväliseen tukirahastoon, jota hallinnoi Euroopan jälleenrakennus- ja kehityspankki. 3 artikla Euroopan unioni myöntää, että Bohunice V1 -ydinvoimalaitoksen käytöstäpoistamista on jatkettava nykyisten rahoitusnäkymien jälkeen ja että Slovakialle aiheutuu tästä toiminnasta merkittävä taloudellinen taakka. Päätöksissä EU:n tuen jatkamisesta tällä alalla vuoden 2006 jälkeen otetaan huomioon kyseinen tilanne. [1] EYVL L 375, 23.12.1989, s. 11. [2] EYVL L 342, 27.12.2001, s. 1. --------------------------------------------------
Asiakirja Tsekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisehdoista ja niiden sopimusten mukautuksista, joihin Euroopan unioni perustuu - Liite II: Luettelo, jota tarkoitetaan liittymisasiakirjan 20 artiklassa - 8. Liikennepolitiikka - B. Meriliikenne



Virallinen lehti nro L 236 , 23/09/2003 s. 0448 - 0449



B. MERILIIKENNE 31971 R 0281: Komission asetus (ETY) N:o 281/71, annettu 9 päivänä helmikuuta 1971, 4 päivänä kesäkuuta 1970 annetun neuvoston asetuksen (ETY) N:o 1108/70 3 artiklan e alakohdassa tarkoitetun meriväylän luonteisten vesiväylien luettelon sisällöstä (EYVL L 33, 10.2.1971, s. 11), sellaisena kuin se on muutettuna seuraavilla: - 11972 B: liittymisehdoista ja perustamissopimusten mukautuksista tehty asiakirja - Tanskan kuningaskunnan, Irlannin sekä Ison-Britannian ja Pohjois-Irlannin yhdistyneen kuningaskunnan liittyminen Euroopan yhteisöihin (EYVL L 73, 27.3.1972, s. 14) - 11985 I: liittymisehdoista ja perustamissopimusten mukautuksista tehty asiakirja - Espanjan kuningaskunnan ja Portugalin tasavallan liittyminen Euroopan yhteisöihin (EYVL L 302, 15.11.1985, s. 23) - 11994 N: liittymisehdoista ja perustamissopimusten mukautuksista tehty asiakirja - Itävallan tasavallan, Suomen tasavallan ja Ruotsin kuningaskunnan liittyminen Euroopan unioniin (EYVL C 241, 29.8.1994, s. 21) Lisätään liitteeseen seuraava: "Puolan tasavalta 1) se osa Nowowarpieńskie-järvestä ja se osa Stettininhaffista yhdessä Świnąn, Dziwnąn ja Zalew Kamieńskin kanssa, jotka ovat Puolan tasavallan ja Saksan liittotasavallan kansainvälisen rajan itäpuolella, samoin kuin Odra Stettininhaffin ja Szczecinin satamavesien välillä, 2) se osa Gdańskinlahdesta, joka on pisteestä 54° 37′ 36″ pohjoista leveyttä ja 18° 49′ 18″ itäistä pituutta (Helin niemimaalla) pisteeseen 54° 22′ 12″ pohjoista leveyttä ja 19° 21′ 00″ itäistä pituutta (Wisłan niemimaalla) kulkevan perusviivan sisäpuolella, 3) se osa Wisłanhaffista, joka on haffin poikki kulkevan, Puolan tasavallan ja Venäjän federaation kansainvälisen rajan lounaispuolella, 4) satamavedet, joiden rajana meren puolella on viiva, joka yhdistää toisiinsa ne satamajärjestelmään kiinteästi kuuluvat pysyvät satamalaitteet, jotka sijaitsevat uloimpana merellä." --------------------------------------------------
III YHTEISÖMALLI

32002 R 0006: Neuvoston asetus (EY) N:o 6/2002, annettu 12 päivänä joulukuuta 2001, yhteisömallista (EYVL L 3, 5.1.2002, s. 1)

Lisätään 110 artiklan jälkeen artikla seuraavasti:

"110 a artikla

Yhteisön laajentumiseen liittyvät säännökset

1. Tämän asetuksen mukaisesti ennen liittymispäivää suojattu tai haettu yhteisömalli laajennetaan Tšekin tasavallan, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian (jäljempänä "uusi jäsenvaltio/uudet jäsenvaltiot") liittymispäivästä alkaen olemaan voimassa kyseisten jäsenvaltioiden alueella, jotta sen oikeusvaikutukset olisivat samanlaiset kaikkialla yhteisössä.

2. Rekisteröityä yhteisömallia koskevaa hakemusta ei voida hylätä minkään 47 artiklan 1 kohdassa luetellun hylkäämisperusteen nojalla, jos näitä perusteita olisi sovellettava pelkästään uuden jäsenvaltion liittymisen vuoksi.

3. Edellä 1 kohdassa tarkoitettua yhteisömallia ei voida julistaa mitättömäksi 25 artiklan 1 kohdan nojalla, jos mitättömyysperusteita olisi sovellettava pelkästään uuden jäsenvaltion liittymisen vuoksi.

4. Aikaisemman oikeuden hakija tai haltija uudessa jäsenvaltiossa voi tehdä väitteen 25 artiklan 1 kohdan d, e tai f alakohdassa tarkoitetun yhteisömallin käyttöä vastaan alueella, jossa aiempi oikeus on suojattu. Tässä säännöksessä "aikaisemmalla oikeudella" tarkoitetaan oikeutta, joka on hankittu tai jota on sovellettu hyvässä uskossa ennen liittymistä.

5. Mitä edellä 1, 3 ja 4 kohdassa säädetään, sovelletaan myös rekisteröimättömiin yhteisömalleihin. Yhteisömalli, joka ei ole julkaistu yhteisön alueella ei 11 artiklan mukaan nauti julkaisemattoman yhteisömallin suojaa."

--------------------------------------------------